CELEX: 62016CN0227
Language: et
Date: 2016-04-22 00:00:00
Title: Kohtuasi C-227/16: Eelotsusetaotlus, mille on esitanud Gerechtshof Arnhem-Leeuwarden, Arnhemi kohtumaja (Madalmaad) 22. aprillil 2016 – Jan Theodorus Arts versus Veevoederbedrijf Alpuro BV

1.8.2016   
            
            
               ET
            
            
               Euroopa Liidu Teataja
            
            
               C 279/10
            
         Eelotsusetaotlus, mille on esitanud Gerechtshof Arnhem-Leeuwarden, Arnhemi kohtumaja (Madalmaad) 22. aprillil 2016 – Jan Theodorus Arts versus Veevoederbedrijf Alpuro BV
   (Kohtuasi C-227/16)
   (2016/C 279/15)
   Kohtumenetluse keel: hollandi
   
      Eelotsusetaotluse esitanud kohus
   
   Gerechtshof Arnhem-Leeuwarden, Arnhemi kohtumaja
   
      Põhikohtuasja pooled
   
   
      Apellant: Jan Theodorus Arts
   
      Vastustaja: Veevoederbedrijf Alpuro BV
   
      Eelotsuse küsimused
   
   
               1.
            
            
               Kas tingimuste kogum vasikate nuumamise ettevõtte ja integratsiooniettevõtte vahelises kokkuleppes […], millest tuleneb, et vastavalt nõukogu 19. jaanuari 2009. aasta määrusele (EÜ) nr 73/2009 (1), millega kehtestatakse ühise põllumajanduspoliitika raames põllumajandustootjate suhtes kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks, vasikate nuumamise ettevõttele antud otsemakse jõuab üleskasvatatud vasikate hinnast mahaarvamise kaudu integratsiooniettevõttesse, on kehtiv, arvestades nimetatud määruse eesmärke, eelkõige rahuldava elatustaseme kindlustamist põllumajandustootjatele otsese sissetulekutoetuse kaudu, samuti inimese ja looma tervise, keskkonna ja loomade heaolu toetamist?
            
         
               2.
            
            
               Kui esimesele küsimusele vastatakse eitavalt: kas siseriiklikel kohtutel on määruse nr 73/2009 eesmärkide rikkumise korral õigus muuta kokkulepet doktriini clausula-rebus-sic-stantibus alusel selliselt, et tühisuse kaudu integratsiooniettevõttele tekkiv negatiivne mõju kõrvaldatakse täies ulatuses või osaliselt, eelkõige üleskasvatatud vasikate hinna vähendamise kaudu?
            
         
      (1)  Nõukogu 19. jaanuari 2009. aasta määrus (EÜ) nr 73/2009, millega kehtestatakse ühise põllumajanduspoliitika raames põllumajandustootjate suhtes kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks, muudetakse määruseid (EÜ) nr 1290/2005, (EÜ) nr 247/2006, (EÜ) nr 378/2007 ning tunnistatakse kehtetuks määrus (EÜ) nr 1782/2003 (ELT 2009, L 30, lk 16).